สังคมข่าวหุ้น
ดัชนีตลาดหุ้นไทยปิดที่ระดับ 1,559.39 จุด ลดลง 1.71 จุด มูลค่าการซื้อขาย 101,339.12 ล้านบาท ติดตามการเปิดเผยตัวเลขดัชนีเศรษฐกิจของสหรัฐฯ
ดัชนีตลาดหุ้นไทยปิดที่ระดับ 1,559.39 จุด ลดลง 1.71 จุด มูลค่าการซื้อขาย 101,339.12 ล้านบาท ติดตามการเปิดเผยตัวเลขดัชนีเศรษฐกิจของสหรัฐฯ
20 มิ.ย. 2565

ดัชนีตลาดหุ้นไทยปิดที่ระดับ 1,559.39 จุด ลดลง 1.71 จุด มูลค่าการซื้อขาย 101,339.12 ล้านบาท ติดตามการเปิดเผยดัชนีผู้จัดการฝ่ายจัดซื้อ (PMI) ภาคการผลิตขั้นต้นเดือน มิ.ย.และจำนวนผู้ขอรับสวัสดิการว่างงานรายสัปดาห์ของสหรัฐฯ รวมถึงการผ่อนคลายมาตรการป้องกันโรคโควิด-19 ในประเทศ หวังฟื้นฟูเศรษฐกิจ
OR มุ่งสร้างโอกาสในการเติบโตอย่างต่อเนื่อง ล่าสุดทุ่มงบ 1,105 ล้านบาท เข้าลงทุนใน “เค-เน็กซ์ คอร์ปอเรชั่น” หรือ KNX สัดส่วน 40% รุกธุรกิจร้านสะดวกซัก “อ๊อตเทริ วอช แอนด์ ดราย” ปัจจุบันมี 670 สาขา เพื่อทำให้ผู้คนได้เข้าถึงบริการซักอบผ้าที่มีมาตรฐานสากล ในราคาประหยัด รวมไปถึงแผนการที่จะขยายไปต่างประเทศในอนาคต ตั้งเป้าขยายสาขาเพิ่มเติมทั้งในและนอกพีทีที สเตชั่น หวังตอบโจทย์ทุกไลฟ์สไตล์
หุ้นกลุ่มโรงแรม MINT, ERW, CENTEL และ SHR จะได้รับผลบวกจากที่ภาครัฐประกาศยกเลิก Thailand pass ในวันที่ 1 ก.ค.นี้ เพียงแสดงหลักฐานฉีดวัคซีน จะช่วยกระตุ้นให้นักท่องเที่ยวต่างชาติเพิ่มขึ้น จับตา MINT ลุ้นผลการดำเนินงานตั้งแต่ไตรมาส 2-4/2565 จะพลิกกลับมาเป็นกำไรทุกไตรมาส และจะโตโดดเด่นสุด
บอร์ด PTT อนุมัติช่วยเหลือค่าพลังงานเพิ่มเติม ขยายเวลาตรึงราคา NGV ต่ออีก 3 เดือน ช่วยลดค่าครองชีพประชาชนในยามวิกฤตรวมกว่า 8,000 ล้านบาท พร้อมเดินหน้าร่วมรับภาระกับประชาชนทุกภาคส่วน ส่งเสริม สนับสนุนกิจกรรมเพื่อสังคมตลอดมา โดยเฉพาะการแบ่งเบาและฝ่าวิกฤตโควิด รวมถึง กลุ่ม ปตท. นำเงินส่งรัฐเพื่อพัฒนาประเทศอย่างต่อเนื่องตั้งแต่ปี 2564 ถึงปัจจุบัน (ไตรมาส 1/2565) รวม 96,031 ล้านบาท
EA ลุ้นแนวโน้มกำไรไตรมาส 2/2565 จะเติบโตจากไตรมาสก่อนและช่วงเดียวกันของปีก่อน เนื่องจากยอดขายรถ EV ที่ลูกค้าสั่งจอง ขณะที่โรงไฟฟ้าได้กระแสลมแรงขึ้นและความเข้มแสงที่สูงขึ้น จะทำให้กำไรจากธุรกิจไฟฟ้าเพิ่มขึ้น น่าจะหนุนให้ภาพรวมทั้งปี 2565 เติบโตจากปีก่อน ส่วนหนึ่งก็จะมาจากการทยอยส่งมอบรถ EV ที่ลูกค้าสั่งจองไว้แล้ว 2-3 พันคัน
บอร์ด RAM ไฟเขียวซื้อหุ้นเพิ่มทุน “รามนครา”  มูลค่ารวม 854.76 ล้านบาท ดันสัดส่วนในการถือหุ้นเพิ่มเป็น  50.75% จากเดิมมีสัดส่วนถือหุ้น 36.86% ส่งผลให้ “รามนครา” เปลี่ยนสถานะจากบริษัทร่วม (ก่อนการเพิ่มทุน) เป็นบริษัทย่อยของ RAM (หลังการเพิ่มทุน) คาดผลตอบแทนราว 10% ด้วยขนาด รพ. 560 เตียง ด้วยงบประมาณในการลงทุน 3,500 ล้านบาท จะแล้วเสร็จและเริ่มเปิดให้บริการตั้งแต่ไตรมาส 4/2565 นี้
RP ล่าสุด (17 มิ.ย.) ราคาพุ่ง 15.20% ปิดตลาดที่ 2.88 บาท หลังมีประกาศของจังหวัดสุราษฎร์ธานี เรื่องการเปลี่ยนแปลงราคาอัตราค่าโดยสารเรือเดินประจำทางจังหวัดสุราษฎร์ธานี เส้นทางดอนสัก-เกาะสมุย, เส้นทางเกาะสมุย-เกาะพะงัน และเส้นทางดอนสัก-เกาะพะงัน ตามอัตราขั้นบันไดใหม่จะเริ่มตั้งแต่ราคา 24-47.49 บาทต่อลิตร จากเดิมใช้ฐานที่ 14-32.99 บาทต่อลิตร จะเริ่มวันที่ 1 ก.ค.นี้ ให้สอดคล้องกับราคาน้ำมันดีเซลที่ปรับตัวเพิ่มขึ้นทะลุ 30 บาท/ลิตร ส่งผลให้ต้นทุนประกอบการหลักมีราคาเพิ่มสูงขึ้นอย่างต่อเนื่อง แต่ในสถานการณ์เศรษฐกิจขณะนี้ ย่อมมีผลต่อจำนวนผู้ใช้บริการในช่วงแรก ๆ นี้ได้
บิ๊กล็อตหุ้น TSR เมื่อวันที่ 17 มิ.ย. 3 รายการ รวม 22.50 ล้านหุ้น คิดเป็น 4.10% ในราคาเฉลี่ย 5.25 บาท คิดเป็นมูลค่า 118.12 ล้านบาท เป็นการขายหุ้นจาก “เบตเตอร์ ดรีมส์” เหลือถือหุ้น 17.88% จากเดิม 19.70% รวมถึง “เอกรัตน์ แจ้งอยู่” เหลือถือหุ้น 1.82% จากเดิมถือ 2.20% และ “สวิตา แจ้งอยู่” ไม่เหลือสัดส่วนการถือหุ้น จากเดิมถือหุ้น 1.89%